APSTIPRINĀTS  
 SIA „Saltavots”

Iepirkuma komisijas sēdē

01.08. 2016.

**Cenu aptaujas**

**“Maģistrālā ūdensvada pārbūve Šveices ielā Siguldas novada Siguldas pilsētā”**

**id. Nr. SA 2016 10,**

**nolikums**

1. **Vispārīgā informācija**
   1. Iepirkuma identifikācijas numurs: SA 2016 10
   2. Pasūtītājs un kontaktinformācija:

Pasūtītājs:

SIA ” SALTAVOTS”

Reģistrācijas Nr. 40103055793

Juridiskā adrese: Lakstīgalas iela 9B, Sigulda, Siguldas novads, LV-2150

Pasūtītāja kontaktpersona:

Projektu vadītāja

Silvija Zaharāne

Tālruņa Nr.: 67971729

Faksa Nr.: 67869078

e-pasta adrese: silvija.zaharane@saltavots.lv

1. **Informācija par iepirkuma priekšmetu**
   1. Iepirkuma priekšmets maģistrālā ūdensvada posma pārbūve Šveices ielā Siguldas novada Siguldas pilsētā saskaņā ar tehnisko projektu un tehnisko specifikāciju.
   2. Līguma izpildes laiks un vieta:
      1. Līguma izpildes laiks: **40 kalendārās dienas** no Līguma noslēgšanas dienas.
      2. Līguma izpildes vieta – Šveices iela, Sigulda, Siguldas novads, LV-2150
      3. Ieinteresētiem piegādātājiem vēlams apsekot pārbūvējamā maģistrālā ūdensvada Šveices ielā, Siguldā, Siguldas novadā teritoriju.

1. **Nolikuma saņemšana un papildu informācija par iepirkumu** 
   1. Pasūtītājs nodrošina brīvu un tiešu elektronisku pieeju iepirkuma procedūras dokumentiem un visiem papildus nepieciešamajiem dokumentiem SIA „Saltavots” mājas lapā internetā <http://www.saltavots.lv/iepirkumi>
   2. Saziņa starp Pasūtītāju (iepirkuma komisiju) un ieinteresētajiem piegādātājiem iepirkuma procedūras
   3. Saziņas dokuments, nosūtot pa faksu, ir uzskatāms par saņemtu brīdī, kad nosūtītāja fakss ir saņēmis paziņojumu par faksa sūtījuma saņemšanu. Saziņas dokuments, nosūtot pa e-pastu, ir uzskatāms par saņemtu brīdī, kad Pasūtītājs ir saņēmis apstiprinājumu par nosūtītā e-pasta saņemšanu.
   4. Saziņas dokumentā ietver iepirkuma procedūras nosaukumu un identifikācijas numuru. Ieinteresētais piegādātājs saziņas dokumentu nosūta uz Nolikumā norādīto faksa numuru vai Pasūtītāja kontaktpersonas e-pasta adresi.
   5. Pasūtītājs saziņas dokumentu nosūta uz ieinteresētā piegādātāja norādīto faksa numuru vai e-pasta adresi.
   6. Ja ieinteresētā persona ir pieprasījusi papildu informāciju par iepirkuma procedūru, Pasūtītājs atbild 5 (piecu) dienu laikā no jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
   7. Papildu informāciju Pasūtītājs nosūta ieinteresētajam piegādātājam, kas uzdevis jautājumu, un vienlaikus ievieto mājaslapā internetā, kurā ir pieejams Nolikums.
2. **Piedāvājumu noformēšana** 
   1. Dokumentiem svešvalodā jāpievieno tulkojums latviešu valodā ar pretendenta apliecinājumu par tulkojuma pareizību atbilstoši 2000. gada 22. augusta Ministru kabineta noteikumu Nr.291 „Kārtība, kādā apliecināmi dokumentu tulkojumi valsts valodā” prasībām – apliecinājuma uzrakstā „TULKOJUMS PAREIZS” jābūt uzņēmuma vadītāja vai pilnvarotās amatpersonas pilnam amata nosaukumam, parakstam un paraksta atšifrējumam, apliecinājuma vietas nosaukumam, apliecinājuma datumam, zīmoga nospiedumam.
   2. Dokumentu kopijām jābūt noformētām atbilstoši 2010. gada 28. septembra Ministru Kabineta noteikumu Nr.916 „Dokumentu izstrādāšanas un noformēšanas kārtība” 54. - 61.punktā noteiktajām prasībām – kopijas apliecinājuma uzrakstā norāda „KOPIJA PAREIZA”, apliecinātājas amatpersonas pilnu amata nosaukumu, ietverot arī pilnu organizācijas nosaukumu, personisko parakstu un tā atšifrējumu, apliecinājuma vietas nosaukumu un apliecinājuma datumu.
   3. Pretendentu iepirkuma procedūras ietvaros pārstāv paraksttiesīgā amatpersona vai pretendenta pilnvarota persona.
   4. Piedāvājums jāiesniedz latviešu valodā, lapām jābūt caurauklotām un sanumurētām. Uz pēdējās lapas aizmugures caurauklošanai izmantojamais diegs nostiprināms ar pārlīmētu lapu, kurā norādīts cauraukloto lapu skaits, ko ar savu parakstu apliecina pretendenta pārstāvis.
   5. Pretendents drīkst iesniegt tikai vienu piedāvājuma variantu.
   6. Pretendentam jāatbilst Sabiedrisko pakalpojumu sniedzēju iepirkumu likuma 42. pantā norādītajiem Nosacījumiem dalībai iepirkuma procedūrā.
   7. Pretendentam tehniskais piedāvājums jāsagatavo, aizpildot 5. pielikuma veidlapu „Tehniskais piedāvājums”
   8. Pretendentam finanšu piedāvājums jāsagatavo, aizpildot nolikuma 7. pielikuma veidlapu „Finanšu piedāvājums”.
   9. **Piedāvājuma 1 (viens) oriģināls un 2 (divas) kopijas ir jāiesniedz aizzīmogotā aploksnē**, uz kuras jānorāda:
      * 1. *saņēmēja adrese: „Iepirkumu komisijai, SIA „Saltavots”, Lakstīgalas iela 9B, Sigulda, Siguldas novads , LV-2150 “*
        2. *Cenu aptaujai “Maģistrālā ūdensvada pārbūve Šveices ielā Siguldas novada Siguldas pilsētā” id. Nr. SA 2016 10,*
        3. *„Neatvērt līdz 2016. gada 22. augusta plkst. 10:00”;*
        4. *pretendenta nosaukums un pasta adrese, e-pasta adrese.*
3. **Piedāvājumu iesniegšanas vieta, datums, laiks un kārtība**
   1. Piegādātāji piedāvājumus var iesniegt līdz **2016. gada 22. augusta plkst 10:00** SIA „Saltavots”, Lakstīgalas ielā 9B, Siguldā, Siguldas novadā, piedāvājumus iesniedzot personīgi vai atsūtot pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums.
   2. Piedāvājumi tiks atvērti **2016. gada 22. augustā** plkst. 10:00 SIA „Saltavots”, Lakstīgalas ielā 9B, Siguldā, Siguldas novadā. Piedāvājumu atvēršana ir atklāta.
   3. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Pasūtītājs neizskata un atdod atpakaļ pretendentam.
4. **Pretendentu profesionālās atbilstības atlases prasības** 
   1. Pretendents var būt jebkurš piegādātājs Sabiedrisko pakalpojumu sniedzēju iepirkumu likuma izpratnē, kas ir reģistrēts komercreģistrā vai līdzvērtīgā reģistrā ārvalstīs;
   2. Pretendents ir reģistrēts Būvkomersantu reģistrā vai attiecīgā profesionālā reģistrā ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu;
   3. Pretendents pēdējo trīs gadu laikā (2013.; 2014.; 2015. gads) ir veicis ūdensapgādes vai kanalizācijas sistēmu būvdarbus vismaz vienā pilsētā ar iedzīvotāju skaitu virs 8 000 iedzīvotāju. Jaundibinātiem uzņēmumiem / uzņēmumiem, kas tirgū darbojas mazāk par trīs gadiem, informācija jāiesniedz par visu darbības periodu.
   4. Pretendents būvdarbu veikšanai var piedāvāt ūdensapgādes un kanalizācijas sistēmu atbildīgo būvdarbu vadītāju, kuram ir spēkā esošs būvprakses sertifikāts attiecīgajā nozarē.
      1. Ārvalstu speciālistam ir izsniegta licence, sertifikāts vai cits dokuments attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie tiesību akti) un ārvalstu speciālists atbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā un gadījumā, ja ar pretendentu tiks noslēgts iepirkuma līgums, līdz Būvdarbu uzsākšanai ārvalstu speciālisti iegūs profesionālās kvalifikācijas atzīšanas apliecību vai reģistrēsies attiecīgajā profesiju reģistrā.
   5. Pretendents var nodrošināt atbildīgo būvdarbu vadītāju, kurš pēdējo trīs gadu (2013., 2014. un 2015. gads) laikā vismaz viena līguma ietvaros ir vadījis ūdensapgādes vai kanalizācijas sistēmu būvdarbus vienā pilsētā ar iedzīvotāju skaitu virs 8 000 iedzīvotāju.
5. **Iesniedzamie dokumenti**
   1. Pieteikums saskaņā ar nolikumam pievienoto veidni (**1.pielikums**).
   2. Dokumentu, kas apliecina piedāvājumu parakstījušās amatpersonas tiesības parakstīt un iesniegt piedāvājumu juridiskās personas uzdevumā.
   3. Pretendentam komercreģistrā vai līdzvērtīgā reģistrā ārvalstīs izdota reģistrācijas apliecības kopija.
   4. Ārvalstu Pretendentam attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja attiecīgās valsts[[1]](#footnote-1) normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu. Par Latvijā izsniegtas reģistrācijas apliecības, attiecīga sertifikāta esamību un derīguma termiņu Pasūtītājs var pārliecināties publiskajās datu bāzēs un šo dokumentu kopijas nav jāiesniedz.
   5. Veikto būvdarbu pieredzes saraksts par 2013., 2014., 2015. gadu, norādot tikai tos līgumus, kuri apliecina nolikuma 6.3. punktā norādīto Pretendentu profesionālās atbilstības atlases prasību **(2. pielikums).**
   6. Viena Būvvaldes akta kopija par būves pieņemšanu ekspluatācijā, lai pierādītu atbildīgā būvdarbu vadītāja atbilstību nolikuma 6.5. punkta prasībai.
   7. Tehniskais piedāvājums saskaņā ar nolikumam pievienoto veidni “Tehniskais piedāvājums” (5. pielikums)
   8. Finanšu piedāvājums saskaņā ar nolikumam pievienoto veidni (**7.pielikums**).
   9. Ja pretendents ir piegādātāju apvienība, tad apliecinājums, ka gadījumā, ja attiecībā uz to pieņemts lēmums slēgt līgumu, pirms tās noslēgšanas pretendents reģistrēsies kā pilnsabiedrība vai līgumsabiedrība Latvijas Republikas normatīvajos aktos noteiktajā kārtībā. Ja 10 (desmit) darba dienu laikā no pasūtītāja aicinājuma izsniegšanas pilnsabiedrība vai līgumsabiedrība netiek reģistrēta Latvijas Republikas normatīvajos aktos noteiktajā kārtībā, tā tiek izslēgta no dalības iepirkuma procedūrā.
6. **Piedāvājumu vērtēšana un lēmuma pieņemšana**
   1. Piedāvājumi, kas iesniegti pēc nolikumā norādītā iesniegšanas termiņa, netiks atvērti un vērtēti, bet neatvērti atdoti pretendentam.
   2. Par atbilstošiem tiks uzskatīti tikai tie piedāvājumi, kuri atbilst visām nolikumā un tehniskajā specifikācijā norādītajām prasībām.
   3. Neatbilstoši piedāvājumi tālāk netiks vērtēti.
   4. Komisija pārbauda piedāvājuma noformējuma atbilstību nolikuma 4.punktā noteiktajām prasībām. Ja piedāvājums nebūs noformēts atbilstoši prasībām, iepirkuma komisija var lemt par piedāvājuma tālāku neizskatīšanu.
   5. Komisija publiskajās datu bāzēs pārbauda Pretendenta atbilstību Sabiedrisko pakalpojumu sniedzēju iepirkumu likuma 42. pantā norādītajiem Nosacījumiem dalībai iepirkuma procedūrā, salīdzina šo informāciju ar Pretendenta pieteikumā (1. pielikums) norādīto informāciju. Ja publiskajās datu bāzēs nevar iegūt informāciju par Pretendenta atbilstību Sabiedrisko pakalpojumu sniedzēju iepirkumu likuma 42. pantā norādītajiem Nosacījumiem dalībai iepirkuma procedūrā, iepirkuma komisija pieprasa nepieciešamo informāciju Pretendentam. Ja Pretendents neatbilst Nosacījumiem dalībai iepirkuma procedūrā, komisija tālāk šo piedāvājumu neizskata.
   6. Pretendentu atlases laikā komisija pārbauda pretendentu iesniegtos nolikuma 7.3., 7.4., 7.5., 7.6. punktos norādītos dokumentus, ja pretendents neatbilst nolikuma 6.1., 6.2., 6.3., 6.4., 6.5. punktos noteiktajām prasībām, komisija tālāk piedāvājumu neizskata.
   7. Tehnisko piedāvājumu pārbaudes laikā komisija izvērtē tehnisko piedāvājumu atbilstību tehniskās specifikācijas prasībām. Ja pretendenta tehniskais piedāvājums neatbilst tehniskajai specifikācijai, komisija tālāk šo piedāvājumu neizskata.
   8. Komisija pārbauda finanšu piedāvājuma atbilstību noteiktajām prasībām. Neatbilstošie piedāvājumi netiks vērtēti. Komisija vērtē un salīdzina tikai to pretendentu finanšu piedāvājumus, kuri nav noraidīti noformējuma pārbaudes, nosacījumu dalībai iepirkuma procedūrā pārbaudes laikā, pretendentu atlases vai tehnisko piedāvājumu pārbaudes laikā.
   9. No piedāvājumiem, kas atbilst visām prasībām, komisija izvēlās piedāvājumu ar viszemāko piedāvājuma kopējo cenu.
7. **Iepirkuma līgums**
   1. Pasūtītājs, pamatojoties uz Pretendenta piedāvājumu, ar izraudzīto Pretendentu slēdz iepirkuma līgumu atbilstoši Iepirkuma līguma veidnei (8. pielikums).
   2. Ja Pretendentam ir iebildumi pret iepirkuma līguma veidnēm, tie jāiesniedz pasūtītājam ne vēlāk 5 dienas pirms piedāvājumu iesniegšanas termiņa beigām. Pēc šī termiņa iesniegtie iebildumi netiks ņemti vērā.

**10. Pielikumā:**

1.pielikums – Pretendenta pieteikums

2.pielikums – Veikto būvdarbu pieredzes saraksta veidne

3. pielikums – Tehniskais projekts

4. pielikums- Tehniskā specifikācija

5.pielikums – Tehniskais piedāvājums

6. pielikums – Vadlīnijas Finanšu piedāvājuma sagatavošanai

7. pielikums – Finanšu piedāvājums

8 .pielikums - Līguma projekts

1.pielikums

Cenu aptaujas nolikumam

id. Nr. SA 2016 10

**PRETENDENTA PIETEIKUMS**

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fakss: \_\_\_\_\_\_\_\_\_\_\_\_\_ E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas vārds, uzvārds, amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas tālrunis:\_\_\_\_\_\_\_\_\_\_\_\_\_\_\_\_\_\_ E-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksttiesīgās personas vārds un uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendents ,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_\_\_\_

komersanta (komercsabiedrības) nosaukums reģistrācijas numurs

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

vadītāja vai pilnvarotās personas vārds un uzvārds\*

ar šī pieteikuma iesniegšanu:

1. piesakās piedalīties cenu aptaujā “Maģistrālā ūdensvada pārbūve Šveices ielā Siguldas novada Siguldas pilsētā” id. Nr. SA 2016 10,
2. piekrīt cenu aptaujas nolikuma un iepirkuma līguma noteikumiem, apliecina gatavību sniegt būvdarbus par kopējo cenu bez PVN EUR < norāda piedāvāto cenu ar cipariem un vārdiem>, >,  kā arī apstiprina, ka pievienotie dokumenti veido šo piedāvājumu,
3. apliecina, ka pretendenta rīcībā ir vajadzīgie tehnikas, finanšu un citi resursi, lai kvalitatīvi un noteiktajā termiņā pilnībā izpildītu paredzamo līgumu;
4. apliecina, ka nodrošinās 36 (trīsdesmit seši) mēneši būvdarbu garantijas termiņu no akta par inženierbūves pieņemšanu ekspluatācijā parakstīšanas dienas;
5. apstiprina, ka piedāvājums ir spēkā **60 (sešdesmit) dienas** no piedāvājuma iesniegšanas dienas Pasūtītājam,
6. apliecina, ka attiecībā uz to **nepastāv** šādi Sabiedrisko pakalpojumu sniedzēju iepirkumu likuma 42. panta pirmajā daļā minētie izslēgšanas nosacījumi:
   1. pretendents vai persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, ir atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;

6.2. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas;

6.3. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, pretendentu ir atbrīvojusi no naudas soda;

6.4. ir pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai tiek konstatēts, ka līdz paredzamajam līguma izpildes beigu termiņam pretendents būs likvidēts

6.5. pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 euro;

6.6. pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju.

|  |
| --- |
| < Pretendents nosaukums, Reģistrācijas numurs , <Adrese> |
| <Reģistrācijas numurs vai personas kods> |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts> |

Pieteikums sastādīts un parakstīts 2016. gada \_\_\_\_\_\_\_\_\_\_\_\_\_\_\_\_\_\_\_\_\_

***\* Pievieno dokumentu, kas apliecina piedāvājumu parakstījušās amatpersonas tiesības parakstīt un iesniegt piedāvājumu juridiskās personas uzdevumā.***

2.pielikums

Cenu aptaujas nolikumam id. Nr. SA 2016 10

**Veikto būvdarbu pieredzes saraksts**

*Pretendents norāda tādu informāciju par sniegtajiem būvdarbiem, kas apliecina Nolikuma 6.3. punktā prasīto pieredzi*

|  |  |  |  |  |
| --- | --- | --- | --- | --- |
| Nr.  p.k. | Būvobjekta nosaukums un īss raksturojums | Līguma izpildes vietas nosaukums | Pasūtītājs (nosaukums, reģistrācijas numurs, adrese un kontaktinformācija - tālrunis, e-pasts) kontaktpersona) | Būvdarbu uzsākšanas gads, mēnesis, inženierbūves pieņemšanas ekspluatācijā gads, mēnesis |
|  |  |  |  |  |
|  |  |  |  |  |

3.pielikums

Cenu aptaujas nolikumam id. Nr. SA 2016 10

**Būvprojekts “Maģistrālā ūdensvada pārbūve Šveices ielā Siguldas novada Siguldas pilsētā”**

4.pielikums

Cenu aptaujas nolikumam id. Nr. SA 2016 10

**Tehniskā** SPECIFIKĀCIJA

1. Inženierbūves būvdarbi jāveic saskaņā ar tehnisko projektu “Maģistrālā ūdensvada pārbūve Šveices ielā Siguldas novada Siguldas pilsētā”.
2. Ir izsniegta Siguldas novada būvvaldes būvatļauja Nr. BIS/ BV - 4.2-2016-254 (1967), Siguldas novada būvvaldes lēmums un atzīme par projektēšanas nosacījumu izpildi. Skatīt Tehniskās specifikācijas 1. pielikumā.
3. Jāveic Tehniskajā projektā norādītie atslēgumi un pārslēgumi.
4. **Pasūtītājs būvdarbu veikšanai nodrošina materiālus, izņemot bruģa seguma atjaunošanas, asfalta seguma atjaunošanas un zālāja seguma atjaunošanas materiālus.**
5. Veicamo darbu apjomu kopsavilkumu skatīt tehniskajā projektā ( nolikuma 3. pielikums).
6. Pretendentam jānodrošina un piedāvājuma izmaksās bez būvdarbu tiešajām izmaksām jāiekļauj:
   1. Civiltiesiskās atbildības obligātās apdrošināšana, atbildīgā būvdarbu vadītāja profesionālā civiltiesiskās atbildības apdrošināšana;
   2. Darba aizsardzības koordinators;
   3. Rakšanas atļaujas saņemšana atbilstoši Saistošajiem noteikumiem ”Par rakšanas darbu veikšanu Siguldas novadā”;
   4. Darbu veikšanas projekts ar tajā iekļautu transporta kustības shēmu;
   5. Inženierbūves galveno asu nospraušana dabā;
   6. Pārbūvētā ūdensvada posma antibaktereoloģiskā apstrāde, skalošana, akreditētas laboratorijas analīzes pēc antibaktereoloģiskās apstrādes;
   7. Ūdensvada stiprības pārbaude;
   8. Dokumentu, tajā skaitā, izpildshēmas sagatavošana, atzinumu saņemšana, saskaņā ar 2014. gada 16. septembra MK noteikumu Nr. 551 “Ostu hidrotehnisko, siltumenerģijas, gāzes un citu , atsevišķi neklasificētu, inženierbūvju būvnoteikumi” 8.2. nodaļu.
7. Darbi jāveic izmantojot beztranšeju izbūves tehnoloģiju.
8. Izpildītājam vismaz 5 dienas iepriekš ir jāpaziņo Pasūtītājam par visiem plānotajiem ūdens piegādes pārtraukumiem, kas pārsniedz 2 stundas. Izpildītājs atbild par jebkuru atbilstošu paziņojumu izvietošanu.
9. Prasības bruģa seguma atjaunošanas, asfalta seguma atjaunošanas un zālāja seguma atjaunošanas materiāliem:
   1. Zālāja atjaunošanai izmantot esošo auglīgo augsnes kārtu, kura noņemta atrakumu veikšanas vietās, un pievestu melnzemi. Augsne nevar saturēt akmeņus un citus svešķermeņus, kuru izmēri pārsniedz 20 mm. Virsma, kas tiek apsēta ar zāli ir jāuzirdina Zālāja sēkla izmantojama 1kg uz 20 m2,, dīgtspēja ne zemāka kā 80%;
   2. Bruģa seguma atjaunošana: jāveic esošā bruģa demontāža, pēc iespējas saglabājot esošo bruģakmeni. Demontāžas rezultātā bojātais bruģakmens jānomaina pret identisku jaunu bruģakmeni. Bruģa atjaunošanai jāizmanto vidēji rupja smilts ar filtrācijas koeficientu > 3m/dnn -30 cm, šķembas -12 cm, smilts- 4cm. Ja esošajam bruģa segumam ir bijis izmantots ģeotekstils, tad bruģa seguma atjaunošanas darbos ir jāparedz tā izmantošana;
   3. Asfalta seguma atjaunošana: jāizmanto drenējošs, salizturīgs smilts slānis - 30cm, šķembu maisījums ar frakciju 0-45 mm 25 cm biezā kārtā un asfalts divās kārtās AC –22 6cm biezumā un AC-11 4 cm biezumā;
   4. Demontējamās un pēc tam uzstādāmās betona apmales nav atsevišķi izdalītas apjomos. Ja demontāžas rezultātā tiek bojātas betona apmales tās jāaizstāj ar identiskām apmalēm. Betona apmaļu demontāžas un montāžas izmaksas jāievērtē pie bruģa seguma atjaunošanas darbu izmaksām;
   5. Atjaunotā bruģa seguma, betona apmaļu un asfalta seguma kvalitāte nedrīkst būt sliktāka par esošā seguma kvalitāti.
10. Inženierbūves būvdarbu defektu novēršanas termiņš - 3 gadi no akta par inženierbūves pieņemšanu ekspluatācijā parakstīšanas dienas.

5.pielikums

Cenu aptaujas nolikumam id. Nr. SA 2016 10

**TEHNISKAIS PIEDĀVĀJUMS**

1. Bruģa un asfalta seguma atjaunošanai tiks izmantoti sekojoši materiāli:

|  |  |  |
| --- | --- | --- |
| Nr.p.k. | Atjaunojamā virsma | Izmantototie materiāli |
| 1. | Bruģis | Norādīt visus materiālus, kuri tiks izmantoti seguma atjaunošanai, tajā skaitā, no jauna piegādātais bruģakmens, betona apmales.  Norādīt piedāvāto materiālu ražotāju un sniegt izmantoto materiālu tehnisko specifikāciju. |
| 2. | Asfalta segums | Norādīt visus materiālus, kuri tiks izmantoti seguma atjaunošanai.  Norādīt piedāvāto materiālu ražotāju un sniegt izmantoto materiālu tehnisko specifikāciju. |

1. Darbu izpildes kalendārais grafiks.

*Darbi jāplāno, lai labiekārtošanas darbi - zālāja atjaunošana, bruģa seguma atjaunošana, asfalta seguma atjaunošana tiktu pabeigti līdz 2016. gada 30. septembrim, tas ir, bez atliktajiem labiekārtošanas darbiem. Tehniskais piedāvājums, kurā būs plānoti atliktie labiekārtošanas darbi tiks noraidīts.*

*Izpildītājs atzinumu saņemšanai un būvvaldes darbam, kurš saistīts ar inženierbūves pieņemšanu ekspluatācijā plāno Latvijas Republikas normatīvajos aktos paredzēto maksimālo termiņu.*

6.pielikums

Cenu aptaujas nolikumam id. Nr. SA 2016 10

**FINANŠU PIEDĀVĀJUMA SAGATAVOŠANAS VADLĪNIJAS**

1. Veidne (tāme), kas aizpildīta saskaņā ar šo prasīto informāciju, veido finanšu piedāvājumu.

2. Pretendentam ir jāsagatavo finanšu piedāvājums un jāaizpilda visas veidnē norādītās pozīcijas attiecībā uz Būvdarbiem, kas tiks veikti saskaņā ar tehnisko projektu **(**nolikuma **3. pielikums)**, vērā ņemot tehniskās specifikācijas (nolikuma **4. pielikums**) un būvdarbu līguma (nolikuma **8. pielikums**) prasības. Pozīcijā iekļautai cenai jāatbilst Būvdarbu ietvaros veicamo darbu maksimālai vērtībai, ieskaitot visas izmaksas, kas pretendentam varētu rasties, izpildot noslēdzamā Būvdarbu līguma nosacījumus.

3. Norādītājā cenā jābūt iekļautiem visiem plānotajiem izdevumiem par Būvdarbu ietvaros veicamajiem darbiem atbilstoši attiecīgajiem normatīvajiem aktiem, atbildīgo institūciju prasībām un noslēdzamā līguma noteikumiem, tai skaitā tehnisko specifikāciju.

4. Vienības cenā ir jāietver visas tādas tiešas un netiešas izmaksas, kas saistītas ar būvdarbu līguma prasību ievērošanu, piemēram, dokumentācijas sagatavošana un saskaņošana, transports, drošība, apsardze, vadība, darbinieku algas, nodokļi un nodevas, apdrošināšana, izdevumi būvdarbiem un zālāja, bruģa seguma, asfalta seguma atjaunošanas materiāliem (pārējos materiālus nodrošina Pasūtītājs), kuru izpilde vai pielietojums nepieciešams iepirkuma līguma pilnīgai un kvalitatīvai izpildei, to skaitā iespējamo defektu novēršanai, **paredzot visus iespējamos riskus, īpaši tos, kas ir attiecināmi uz pārslēgumu veikšanu.**

5. Visas izmaksas jāizsaka *euro* (EUR) bez pievienotās vērtības nodokļa (PVN). Finanšu piedāvājuma izdevumu pozīcijas uzrādīt, kā arī vienību izmaksas un izmaksas kopā uz visu apjomu aprēķināt, cenu norādot **ar diviem cipariem aiz komata**.

6. **Finanšu piedāvājumā norādītā cena ir maksimāli pieļaujama Būvdarbu vērtība (cena).**

7. Finanšu piedāvājums iesniedzams papīra formātā.

8. Iepirkuma procedūras laikā pretendentu var lūgt iesniegt detalizētāku piedāvājumā minēto cenu pozīciju atšifrējumu.

8..pielikums

Cenu aptaujas

id. Nr. SA 2016 10

**Iepirkuma līguma būvdarbiem projekts, Nr. SA 2016 10**

Siguldā, Siguldas novadā 2016.gada \_\_.\_\_\_\_\_\_\_\_\_\_\_\_\_\_\_\_\_\_\_\_

**SIA „SALTAVOTS”** vienotais reģistrācijas Nr. 40103055793, juridiskā adrese Lakstīgalas iela 9B, Sigulda, LV-2150, valdes locekļa Guntara Dambenieka personā, kas rīkojas pamatojoties uz statūtiem – turpmāk tekstā saukts „Pasūtītājs” no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** vienotais reģistrācijas Nr. \_\_\_\_\_\_\_\_\_, juridiskā adrese \_\_\_\_, \_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš darbojas saskaņā ar \_\_\_\_\_\_\_\_\_, turpmāk tekstā saukts – „Izpildītājs ”no otras puses,

abi kopā turpmāk līguma tekstā saukti „Puses”, bet katra atsevišķi „Puse”, saskaņā ar cenu aptaujas “Maģistrālā ūdensvada pārbūve Šveices ielā Siguldas novada Siguldas pilsētā” id. Nr. SA 2016 10, rezultātiem un Izpildītāja iesniegto piedāvājumu, bez viltus, maldus un spaidiem, izsakot savu brīvi radušos gribu, noslēdz šo līgumu, turpmāk tekstā arī - Līgums, par sekojošo:

1. **Līguma priekšmets**
2. Pasūtītāja pasūta un Izpildītājs veic maģistrālā ūdensvada pārbūvi Šveices ielā Siguldas novada Siguldas pilsētā atbilstoši Līguma prasībām, Tehniskajam projektam, cenu aptaujas tehniskajai specifikācijai, cenu aptaujas ietvaros iesniegtajam Izpildītāja piedāvājumam un Latvijas Republikas būvnormatīvu un citu Latvijas Republikas normatīvo tiesību aktu prasībām (turpmāk – Būvdarbi).
3. **Būvdarbu veikšana**
4. Izpildītājs nodrošina savlaicīgu un kvalitatīvu Būvdarbu veikšanu. Izpildītājs Būvdarbus pilnībā veic un pabeidz 40 (četrdesmit) kalendāro dienu laikā **no Līguma noslēgšanas dienas.** Būvdarbi tiek uzskatīti par pabeigtiem ar dienu, kad Būvobjekts ir pieņemts ekspluatācijā Latvijas Republikas normatīvajos aktos noteiktajā kārtībā.
5. Izpildītājs veic ar Līguma izpildi saistītas darbības bez kavēšanas un pienācīgā tempā, lai nodrošinātu Būvdarbu izpildi Līgumā noteiktajos termiņos. Izpildītājs veic nepieciešamās darbības Būvdarbu sagatavošanai.
   1. Izpildītājs veic visas darbības, kas saskaņā ar Latvijas Republikas normatīvajiem tiesību aktiem ir nepieciešamas, lai uzsāktu Būvdarbus, to skaitā darbības, nolūkā saņemt būvvaldes atzīmi par būvdarbu uzsākšanas nosacījumu izpildi, kā arī rakšanas atļaujas. Izpildītājs veic visas darbības, kas saskaņā ar Latvijas Republikas normatīvajiem tiesību aktiem ir nepieciešamas, lai pilnībā pabeigtu Būvdarbus.
   2. Izpildītājs veic būvniecības procesa iesaistīto personu apdrošināšanu Latvijas Republikas normatīvajos tiesību aktos paredzētajos termiņos, apjomā un kārtībā.
   3. **Izpildītājs Būvdarbos izmanto Pasūtītāja būvizstrādājumus, izņemot darbiem, kas saistīti bruģa seguma, asfalta seguma un zālāja atjaunošanu.**
   4. Izpildītājs Pasūtītāja nodrošinātos būvizstrādājumus saņem Pasūtītāja noliktavā - Vildogas ceļš 5, Sigulda, Siguldas novads 5 (piecu) darba dienu laikā pēc rakstveida pieprasījuma iesniegšanas Pasūtītājam.
   5. Bruģa seguma, asfalta seguma, zālāja atjaunošanai izmantotie materiāli jāatbilst Tehniskā piedāvājumā norādītajiem (2. pielikums) un pirms iebūves ir jāsaskaņo ar būvuzraugu.
   6. Izpildītājs ievēro būvizstrādājumu ražotāja noteiktos standartus un instrukcijas.
   7. Izpildītājs Būvdarbu veikšanai nodrošina Piedāvājumā norādīto atbildīgo būvdarbu vadītāju.
   8. Izpildītājs Atbildīgo būvdarbu vadītāju drīkst nomainīt tikai ar Pasūtītāja rakstveida piekrišanu, ja Izpildītāja piedāvātais speciālists atbilst cenu aptaujas nolikumā noteiktajām prasībām, kas attiecas uz attiecīgo speciālistu.
   9. Pasūtītājs lēmumu par piekrišanu speciālista nomaiņai Līguma izpildē pieņem ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami šāda lēmuma pieņemšanai.
   10. Ja Pasūtītājs uzskata, ka Izpildītāja atbildīgā būvdarbu vadītāja darbība vai veikto Būvdarbu kvalitāte neatbilst Līguma noteikumiem, Pasūtītājam ir tiesības, norādot iemeslus, Līguma izpildes laikā iesniegt Izpildītājam rakstisku pieprasījumu atbildīgā būvdarbu vadītāja aizstāšanai ar citu ar līdzvērtīgu vai augstāku kvalifikāciju, savukārt Izpildītājam ir pienākums pēc iespējas nekavējoties šādu Pasūtītāja pieprasījumu izpildīt. Izpildītājam nav tiesību pieprasīt jebkādu papildu izmaksu segšanu, kas saistīta ar speciālista aizstāšanu.
   11. Izpildītājs nodrošina visas Būvdarbu izpildes procesā nepieciešamās dokumentācijas sagatavošanu un iesniegšanu Pasūtītājam.
   12. Pēc Būvdarbu pabeigšanas, kad Būvobjekts ir gatavs pieņemšanai ekspluatācijā Izpildītājs par to rakstiski paziņo Pasūtītājam, kā arī nodod Pasūtītājam visu tehnisko izpildes dokumentāciju. Pasūtītājs 14 kalendāru dienu laikā no rakstiska Izpildītāja paziņojuma saņemšanas dienas veic Būvobjekta iepriekšēju apskati un pārbauda iesniegto tehnisko izpildes dokumentāciju. Ja iepriekšējās apskates laikā (vai saņemtās izpildes dokumentācijas pārbaudes laikā) Pasūtītājs konstatē Izpildītāja veikto Būvdarbu neatbilstību Līgumā vai Latvijas Republikas normatīvajos tiesību aktos noteiktajām prasībām, konstatē, ka Būvdarbi nav pilnībā pabeigti, vai konstatē citus trūkumus, Izpildītājs uz sava rēķina Pasūtītāja noteiktajā termiņā novērš Pasūtītāja konstatētos trūkumus vai pilnībā pabeidz Būvdarbus; pēc trūkumu novēršanas Izpildītājs atkārtoti rakstiski paziņo Pasūtītājam par Būvobjekta gatavību pieņemšanai ekspluatācijā, kā arī nodod Pasūtītājam visu tehnisko izpildes dokumentāciju, pēc ka Pasūtītājs atkārtoti veic pasākumus saskaņā ar šajā Līguma punktā noteikto kārtību. Ja iepriekšējās pārbaudes laikā trūkumi netiek konstatēti, Pasūtītājs paraksta atzinumu par Būvobjekta gatavību ekspluatācijai, lai uzsāktu Būvobjekta pieņemšanu ekspluatācijā Latvijas Republikas normatīvajos aktos noteiktajā kārtībā.
   13. Izpildītājs veic visas nepieciešamas darbības, nolūkā saņemt būvvaldes atbildīgās personas atzīmi par Būvdarbu pabeigšanu, kura liecina par Būvobjekta pieņemšanu ekspluatācijā Latvijas Republikas normatīvajos aktos noteiktajā kārtībā.
   14. Ja būvvaldes atbildīgā persona konstatē Izpildītāja veikto Būvdarbu neatbilstību Līgumā vai Latvijas Republikas normatīvajos tiesību aktos noteiktajām prasībām vai konstatē citus trūkumus, Izpildītājs uz sava rēķina Pasūtītāja noteiktajā termiņā novērš konstatētos trūkumus.
   15. Izpildītājs pirms Būvobjekta pieņemšanas ekspluatācijā atbrīvo Būvobjektu un būvlaukumu, tostarp izved būvgružus.

**III. Līguma summa un norēķinu kārtība**

1. Līguma summa ir <summa ar cipariem> (<summa ar vārdiem>), PVN 21% apmērā ir <summa ar cipariem> (<summa ar vārdiem>). Līguma kopējā summa ar PVN ir <summa ar cipariem> (<summa ar vārdiem>).
2. Līguma kopējā summā ietilpst visas ar Būvdarbiem un Līgumā noteikto prasību izpildi saistītās izmaksas.
3. Pasūtītājs veic samaksu par **faktiski veiktajiem** Būvdarbiem, nepārsniedzot Finanšu piedāvājumā norādītos vienību daudzumus, pārskaitot attiecīgo naudas summu uz Izpildītāja norādīto bankas kontu 15 (piecpadsmit) dienu laikā no atbilstoša rēķina saņemšanas dienas, kad Būvdarbi tiek uzskatīti par pabeigtiem un Būvobjekts ir pieņemts ekspluatācijā bez atliktajiem labiekārtošanas darbiem Latvijas Republikas normatīvajos aktos noteiktajā kārtībā, sakarā ar ko ir sastādīts un abu Pušu parakstīts attiecīgu Būvdarbu pieņemšanas-nodošanas akts.

**IV. Pušu tiesības, pienākumi un atbildība**

1. Izpildītājs:
   1. ir atbildīgs, lai, veicot Būvdarbus, tiktu ievērotas Latvijas Republikas būvnormatīvu un citu Latvijas Republikas normatīvo tiesību aktu prasības, tostarp darba drošības, ugunsdrošības, satiksmes drošības prasības;
   2. ir atbildīgs par Būvobjektā trešajām personām nodarīto zaudējumu atlīdzību, izņemot gadījumus, ja zaudējumi ir radušies Pasūtītāja vainas dēļ;
   3. līdz Būvobjekta pieņemšanai ekspluatācijā uzņemas visus ar Būvobjektu, Būvdarbiem, saistītos riskus;
   4. nodrošina pārstāvju (t.sk. nominēto speciālistu) piedalīšanos ar Līguma izpildi saistītajās sanāksmēs.
2. Pasūtītājs:
   1. veic samaksu Līgumā noteiktajā kārtībā;
   2. sniedz Izpildītājam Pasūtītājam pieejamo Līguma izpildei nepieciešamo Izpildītāja pieprasīto informāciju un dokumentus;
   3. nodrošina Izpildītājam, tā personālam un transportam iespēju netraucēti piekļūt Būvobjektam Līguma izpildei;
   4. Pasūtītājam ir tiesības veikt kontroli attiecībā uz Līguma izpildi, tostarp pieaicinot speciālistus, kā arī Projektēšanas dokumentācijas autoru autoruzraudzības veikšanai.
3. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Būvdarbu veikšanu un Līguma izpildi.

**V. Līgumsods**

1. Ja Izpildītājs nepabeidz Būvdarbus Līgumā noteiktajā termiņā, Pasūtītājs var prasīt no Izpildītāja līgumsodu 0,2% apmērā no Līguma summas par katru nokavēto dienu, bet ne vairāk kā 10% no Līguma summas.
2. Ja Pasūtītājs neveic Izpildītājam maksājumu Līgumā noteiktajā termiņā, Izpildītājs var prasīt no Pasūtītāja līgumsodu 0,2% apmērā no nesamaksātās summas par katru nokavēto dienu, bet ne vairāk kā 10% no Līguma summas.
3. Ja Būvdarbu veikšanas procesā tiek bojāts Pasūtītāja īpašums, t.i. ūdensvada vai kanalizācijas tīkli vai to elementi, vai jebkāds cits Pasūtītājam piederošais kustamais vai nekustamais īpašums, par ko nav vainojams Pasūtītāja personāls, izpildītājs maksā Pasūtītājam līgumsodu 500 EUR (Pieci simti euro) apmērā par katru bojājuma gadījumu.
4. Līgumsoda samaksa (izņemot līgumsodu saskaņā ar Līguma 26.punktu) neatbrīvo Puses no Līgumā noteikto saistību pilnīgas izpildes. Līgumsods nav uzskatāms par zaudējumu atlīdzību. Pasūtītājam ir tiesības ieturēt līgumsodu no jebkura Izpildītāja saskaņā ar Līgumu pienākošajām un izmaksājamām summām. Izpildītāja rēķins sagatavojams, vērā ņemot visus tam piemērotus līgumsodus, Pasūtītājam ir tiesības nepieņemt Līgumam neatbilstošus rēķinus. Pasūtītājam ir tiesības izrakstīt rēķinu Izpildītājam piemērotā līgumsoda apmaksai.

**VI. Garantija**

1. Izpildītājs garantē, ka izbūvētais Būvobjekts atbilst Projektēšanas dokumentācijai un citām Līguma, Latvijas Republikas būvnormatīvu un citu Latvijas Republikas normatīvo tiesību aktu prasībām. Izpildītājs ir atbildīgs par visiem Būvobjekta bojājumiem un sakarā ar to Pasūtītājam vai Pieprasītājam nodarītajiem zaudējumiem, kas rodas vai var rasties tāpēc, ka Būvobjekts netika izbūvēts atbilstoši Projektēšanas dokumentācijai un citu Līguma, Latvijas Republikas būvnormatīvu un citu Latvijas Republikas normatīvo tiesību aktu prasībām.
2. Būvobjekta garantijas termiņš ir 36 (trīsdesmit seši) mēneši no dienas, kad Būvobjekts pieņemts ekspluatācijā. Šis termiņš jebkurā gadījumā nedrīkst būt īsāks, nekā likumā noteiktais.
3. Izpildītājs apņemas Pasūtītājam pieņemamā termiņā uz sava rēķina novērst bojājumus un citus trūkumus, kas Būvobjektā pie pareizas Būvobjekta ekspluatācijas tiek konstatēti garantijas laikā.
4. Ja Pasūtītājs garantijas laikā konstatē bojājumus vai citus trūkumus, Pasūtītājs par to paziņo Izpildītājam, norādot vietu un laiku, kad Izpildītājam jāierodas sastādīt aktu par konstatētajiem bojājumiem vai citiem trūkumiem. Pasūtītāja noteiktais termiņš nedrīkst būt mazāks par 5 dienām, izņemot gadījumus, kad ir notikusi avārija vai cits ārkārtējs gadījums, - šādā gadījumā Izpildītājam jāierodas nekavējoties. Izpildītāja neierašanās nekavē akta sastādīšanu, un uzskatāms, ka Izpildītājs piekrīt aktā konstatētajam. Puses akta sastādīšanai ir tiesīgas pieaicināt speciālistus. Izdevumus par speciālistu sniegtajiem pakalpojumiem apmaksā Puse, kas ir atbildīga par konstatētajiem bojājumiem vai citiem trūkumiem. Garantijas darbu laikā Izpildītājs nodrošina Pasūtītājam iespēju netraucēti un nepārtraukti veikt savu saimniecisku darbību.

**VII. Nepārvarama vara**

1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas rezultātā, ko Puses nav varējušas paredzēt un novērst saprātīgiem līdzekļiem.
2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramu varu tiek saprasti jebkādi no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.

**VIII. Līguma darbības termiņš**

1. Ja Puses atsevišķi rakstveidā nav vienojušās citādi, Līgums stājas spēkā dienā, kad to ir parakstījušas abas Puses. Līgums ir spēkā līdz Līgumā noteikto saistību pilnīgai izpildei.

**IX. Līguma grozīšana un izbeigšana**

1. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties. Pēc līguma darbības izbeigšanās ikviena Puse ir atbildīga par jebkādu saistību izpildīšanu, kas līdz tam palikušas neizpildītas un Līgums tiek uzskatīts par spēkā esošu, cik tālu tas nepieciešams vēl neizpildīto saistību satura un apjoma noteikšanai.
2. Pasūtītājs var vienpusēji atkāpties no Līguma, neatlīdzinot iespējamos un faktiskos Izpildītāja sakarā ar to radītos zaudējumus un/vai izdevumus, par to rakstveidā paziņojot Izpildītājam:
   1. ja Izpildītājs nav uzsācis Būvdarbu izpildi 10 kalendāro dienu laikā no Pasūtītāja uzaicinājuma par Būvdarbu uzsākšanu saņemšanas;
   2. ja Izpildītājs neveic Būvdarbus Līgumā noteiktajos termiņos vai nepilda citas Līgumā noteiktās saistības – ar nosacījumu, ka Izpildītājs 10 (desmit) dienu laikā no attiecīga Pasūtītāja paziņojuma saņemšanas dienas nav novērsis konstatēto Līgumā noteikto saistību neizpildi;
   3. ja Izpildītājs neievēro Projektēšanas dokumentācijas, Līguma, Latvijas Republikas būvnormatīvu vai citu Latvijas Republikas normatīvo tiesību aktu prasības;
   4. ja Izpildītājs ir atzīts par maksātnespējīgu;
   5. citos Līguma vai likumā minētajos gadījumos.
3. Izpildītājs 10 (desmit) kalendāro dienu laikā no Pasūtītāja paziņojuma par vienpusēju atkāpšanos no Līguma saņemšanas dienas samaksā Pasūtītājam visas summas, kādas tam pienākas saskaņā ar Līguma noteikumiem, ieskaitot līgumsodu.
4. Pēc Pasūtītāja vienpusējas atkāpšanās no Līguma Izpildītājs Pasūtītāja noteiktajā datumā pārtrauc Būvdarbus, veic visus pasākumus, lai Būvobjekts un Būvdarbi tiktu atstāti nebojātā, drošā stāvoklī, sakopj būvlaukumu, nodod Pasūtītājam ar Būvdarbiem saistītos dokumentus, nodrošina, ka tā personāls atstāj Būvobjektu. Par Būvobjekta nodošanu Pasūtītājam Puses sastāda attiecīgu aktu.
5. Pēc Pasūtītāja vienpusējas atkāpšanās no Līguma Puses sastāda aktu par faktiski veikto Būvdarbu apjomu un to vērtību. Pasūtītājs pieņem Būvdarbus tādā apjomā, kādā tie ir faktiski veikti, tos objektīvi ir iespējams pieņemt un tie ir turpmāk izmantojami. Izpildītāja neierašanās nekavē akta sastādīšanu, un uzskatāms, ka Izpildītājs piekrīt aktā konstatētajam.
6. Ja Pasūtītājs nokavē maksājumu par vairāk nekā 15 dienām vai apgrūtina vai liedz Izpildītājam Līgumā noteikto saistību izpildi, Izpildītājs var vienpusēji atkāpties no Līguma – ar nosacījumu, ka Pasūtītājs 15 dienu laikā no attiecīga Izpildītāja paziņojuma saņemšanas dienas nav veicis maksājumu Izpildītājam vai novērsis šķēršļus Izpildītāja Līgumā noteikto saistību izpildei.
7. Par iespējamām Līguma termiņa izmaiņām (pagarinājumu) Izpildītājs ir tiesīgs informēt Pasūtītāju un pieprasīt Līguma termiņa pagarinājumu tikai gadījumos, kuri rodas trešās puses vainas dēļ vai arī par to cēloni bija jebkāds cits no Izpildītāja gribas neatkarīgs apstāklis, par kuru Izpildītājs nebija informēts un nevarēja būt informēts, iesniedzot Piedāvājumu vai slēdzot Līgumu. Par minēto apstākļu iestāšanos Izpildītājs iesniedz Pasūtītājam dokumentālus pierādījumus, kas apliecina šādu apstākļu rašanos, 5 (piecu) darba dienu laikā no apstākļu atklāšanas dienas. Šādā gadījumā Puses rakstveidā vienojas par Līguma termiņa pagarināšanu un nepiemēro savstarpējas sankcijas. Ja Izpildītājs nav informējis Pasūtītāju šā Līguma punktā noteiktajā kartībā, Izpildītajam nav tiesību pieprasīt un saņemt Būvdarbu izpildes termiņa pagarinājumu.

**X. Piemērojamās tiesības un** **strīdu risināšanas kārtība**

1. Līgums interpretējams un pildāms saskaņā ar Latvijas Republikas normatīvajiem tiesību aktiem. Līgumā nenoregulētajiem jautājumiem piemērojami Latvijas Republikas normatīvie tiesību akti.
2. Strīdus Puses risina savstarpēju pārrunu ceļā vai tiesā Latvijas Republikas normatīvajos tiesību aktos noteiktajā kārtībā.
3. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.
4. Pusei ir jāatbild uz otras Puses piedāvāto strīda risinājuma priekšlikumu 5 darba dienu laikā no tā saņemšanas dienas. Ja strīda risinājumu neizdodas panākt 10 darba dienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos tiesību aktos noteiktajā kārtībā.

**XI. Citi noteikumi**

1. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību.
2. Puse rakstveidā informē otru Pusi par kontaktinformācijas vai rekvizītu maiņu.
3. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
4. Ja viena Puse 28 dienu laikā no prasības saņemšanas dienas nesniedz atbildi uz otras Puses prasību, tiek uzskatīts, ka prasību saņēmuša Puse piekrīt šai prasībai.
5. Līguma noteikumus prioritātes secībā veido šādi dokumenti:
   1. šis līgums;
   2. cenu aptaujas nolikums;
   3. cenu aptaujas ietvaros iesniegtais Izpildītāja piedāvājums.
6. Līgums sastādīts latviešu valodā uz \_ (\_\_\_\_) lapām ar pielikumu uz \_ (\_\_\_\_) lapām. Līgums sagatavots 2 (divos) identiskos eksemplāros, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.

**XII. Līguma pielikumi**

1. pielikums – Cenu aptaujas “Maģistrālā ūdensvada pārbūve Šveices ielā Siguldas novada Siguldas pilsētā” id. Nr. SA 2016 10, nolikums ar pielikumiem;

2.pielikums- Piedāvājuma kopija;

3. pielikums- Cenu aptaujas laikā sniegtā Pasūtītāja, Izpildītāja sniegtā precizējošā informācija.

**XIII. Pušu rekvizīti un paraksti**

|  |  |
| --- | --- |
| **PASŪTĪTĀJS:**  SIA „SALTAVOTS”  Lakstīgalas iela 9B, Sigulda,  Siguldas novads, LV-2150  Reģ.Nr. 40103055793  PVN kods: LV 40103055793  Banka: AS "SEB banka"  Bankas kods: UNLALV2X  Konts: LV 15 UNLA 0027 8005 0870 4  SIA „SALTAVOTS”  valdes loceklis Guntars Dambenieks  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Paraksts, parakstīšanas vieta un datums | **IZPILDĪTĀJS:**    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Paraksts, parakstīšanas vieta un datums |

1. Pretendenta izcelsmes (reģistrācijas) valsts [↑](#footnote-ref-1)